Իլիասու Շիլլա

Իլիասու Շիլլա Ալհասան (, ), գանացի ֆուտբոլիստ, նախկին պաշտպան։ Հանդսես է եկել Գանայի ազգային հավաքականի կազմում։

Ակումբային կարիերա 
Ֆուտբոլով սկսել է զբաղվել 7 տարեկանից, Տամալեի ակադեմիայում։ Խաղացողի պրոֆեսիոնալ կարիերան սկսվել է 2002 թվականին՝ Գանայի բարձրագույն լիգայի առաջնությունում հանդես եկող «Քինգ Ֆեյսալ Բեյբս» ակումբում, իսկ հետո համալրել է «Ասանտե Կոտոկո» ակումբի շարքերը, վերջինիս հետ էլ արժանացել է երկրի չեմպիոնի տիտղոսին։

2006 թվականին Գերմանիայում կայացած աշխարհի առաջնությանը մասնակցելուց հետո, խաղացողի ծառայություններով սկսեցին հետաքրքվել բազում եվրոպական ակումբներ, որոնցից էին անգլիական «Արսենալը», «Բլաքբըրնը», ֆրանսիական «Լիոնը» և հունական «Օլիմպիակոսը»։ Այդ ակումբներում բուժզննում անցելուց հետո նա տեղափոխվեց Ռուսաստան։

Առավել շահավետ պայմաններ առաջարկեց Ռամենսկոյեի «Սատուռնը», ուր նա տեղափոխվել է 2006 թվականին։ Մինչև 2008 թվականը հանդես է եկել «Սատուռնի» կազմում։ 2008 թվականին ծանր վնասվածք է ստացել և տեղափոխվել է Գերմանիա՝ վիրահատվելու։ Վերականգնումը տեղի է ունեցել հայրենի Գանայում, ուր տեղափոխվել է վիրահատությունից հետո։ Որոշ ժամանակ անց առաջարկ է ստացել Գանայի բարձրագույն առաջնությունում հանդես եկող «Ռեալ Տամալե Յունայթեդից»։

2011 թվականի սկզբին պայամանագիր է կնքել այդ ակումբի հետ։ Կես մրցաշրջան խաղալուց հետո, իր գործակալի խորհրդով, ամառային տրանսֆերային պատուհանի ընթացքում փոխել է ակումբային գրանցումը՝ համլրելով Դիլիջանի «Իմպուլս» ակումբի շարքերը։ Վերջինիս հետ կնքած պայմանագիրը վավեր էր մինչև մրցաշրջանի ավարտը։

Ելույթների վիճակագրություն 
Տվյալները 2012 թվականի դեկտեմբերի 12-ի դրությամբ

Կարիերան հավաքականում 
«Ասանտե Կոտոկոյում» հանդես գալու ընթացքում առաջին անգամ հրավիրվել է ազգային հավաքական։ Այդ ընթացքում ազգային հավաքականը գլխավորում էր սերբ մասնագետ Ռատոմիր Դույկովիչը։ Նորամուտը հավաքականի կազմում նշել է 2006 թվականին ԱՖրիկյան ազգերի գավաթի շրջանակներում Զիմբաբվեի հավաքականի դեմ կայացած հանդիպման ժամանակ։ Շիլլան իր խաղով արժանացել է Դույկովիչի ուշադրությանը և որպես հետևանք հրավիրվել ազգային հավաքական՝ 2006 թվականին Գերմանիայում կայանալիք աշխարհի առաջնությանը մասնակցելու համար։ Ֆուտբոլիստի համար հիշարժան է դարձել Չեխիայի հավաքականի դեմ հանդիպումը, որի ժամանակ Գանան 2։ 0 հաշվով հաղթանակ է տարել։

Նվաճումներ 
  «Ասանտե Կոտոկո»
 Գանայի չեմպիոն․ 2005
 Գանայի առաջնության արծաթե մեդալակիր․ 2004/05
 Գանայի առաջնության բրոնզե մեդալակիր․ 2000, 2003
  «Իմպուլս»
 Հայաստանի գավաթի եզրափակչի մասնակից․ 2011/12
  Գանայի հավաքական
  Աֆրիկյան ազգերի գավաթի բրոնզե մեդալակիր․ 2008

Անձնական կյանք 
Ամուսնացած է, ունի երկու երեխա։ Ունի երկու քույր և երկու եղբայր։ Տիրապետում է անգլերենին և ռուսերենին։

Հետաքրքրություններ և նախասիրություններ 
Սիրելի առաջնությունը իսպանական Պրիմերան է, թիմը՝ Լոնդոնի Արսենալը, ֆուտբոլիստը՝ կամերունցի Սամուել Էտո'Օն, մարզիչը՝ Ժոզե Մոուրինյոն, հավաքականը՝ Իսպանիան։

Սիրում է լսել Սելին Դիոնի երգերը, զբաղվել համակարգչով, դիտել CNN հեռուստաալիքը, ճաշակել համեղ ուտեստներ, խաղալ սեղանի թենիս։

Ծանոթագրություններ

Արտաքին հղումներ 
 Անձնական էջը footballdatabase.eu-ում
 
 
 Անձնական էջը ՀՖՖ-ի կայքում
 Անձնական էջը «Սատուռն» ՖԱ-ի պաշտոնական կայքում

Գանայի հավաքականի ֆուտբոլիստներ
Գանացի ֆուտբոլիստներ
Ֆուտբոլի պաշտպաններ
Ռուսաստանի Պրեմիեր Լիգայի խաղացողներ
Իմպուլսի ֆուտբոլիստներ